**NOTĂ DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| ***Secţiunea 1***  ***Titlul actului normativ***  ORDONANŢĂ DE URGENȚĂ  pentru modificarea și completarea Ordonanței de urgență a Guvernului nr. 130/2020 privind unele măsuri pentru acordarea de sprijin financiar din fonduri externe nerambursabile, aferente Programului operaţional Competitivitate 2014-2020, în contextul crizei provocate de COVID-19, precum şi alte măsuri în domeniul fondurilor europene | | | | | | |
| ***Secțiunea a 2-a***  ***Motivul emiterii actului normativ*** | | | | | | |
| 1. Descrierea situaţiei actuale | Prin Ordonanţa de urgenţă a Guvernului nr. 130/2020 privind unele măsuri pentru acordarea de sprijin financiar din fonduri externe nerambursabile, aferente Programului operaţional Competitivitate 2014-2020, în contextul crizei provocate de COVID-19, precum şi alte măsuri în domeniul fondurilor europene, s-au avut în vedere instituirea unor măsuri de stimulare a înfiinţăriişi dezvoltării întreprinderilor mici şi mijlocii, denumite în continuare IMM-uri, care s-au confruntat pe perioada declarării stării de urgenţă cu probleme determinate fie de lipsa consumatorilor, caz în care activităţile IMM-urilor au fost puternic afectate prin scăderea cifrei de afaceri, iar personalul angajat a fost trimis în şomaj tehnic, fie de faptul că activităţiledesfăşurate de IMM-uri au fost interzise prin ordonanţe militare pe perioada declarării stării de urgenţă sau au fost îngrădite pe perioada stării de alertă, situaţie în care de asemenea personalul angajat al IMM-urilor a fost trimis în şomaj tehnic, iar toate aceste măsuri au condus la un blocaj al acestor activităţi economice la nivel naţional.  Prin Ordonanţa de urgenţă a Guvernului nr. 199/2020 pentru modificarea și completarea Ordonanței de urgență a Guvernului nr. 130/2020 privind unele măsuri pentru acordarea de sprijin financiar din fonduri externe nerambursabile, aferente Programului operațional Competitivitate 2014-2020, în contextul crizei provocate de COVID-19, precum și alte măsuri în domeniul fondurilor europene a fost prevăzut faptul că bugetele aferente granturilor pentru capital de lucru (Măsura 2) și granturilor pentru investiții productive (Măsura 3) sunt indicative și se pot reloca între tipurile de măsuri în funcție de nevoile IMM-urilor și în condițiile încadrării în alocarea totală a măsurilor din prezenta ordonanță de urgență, în limita alocărilor cu această destinație din POC și facilitatea de finanțare REACT-EU.  Totodată, în cadrul măsurii nr.1, din bugetul total de 100 milioane euro, au fost semnate contracte în valoare de 39,16 milioane euro din cauza faptului că nu au fost depuse suficiente proiecte în limita bugetului alocat.  Având în vedere aceste aspecte, coroborat cu faptul că în cadrul măsurii 2 din totalul de 22.226 de proiecte depuse un număr de aproximativ 20.000 de proiecte au fost evaluate, iar în cadrul măsurii 3, acest proces nu a fost inițiat, este necesară crearea cadrului legal pentru realocare de fonduri respectiv bugetul necontractat de la măsura 1 la măsura 2.  În cazul în care valoarea proiectelor finanțabile in cadrul măsurii 2 este mai mare decât valoarea fondurilor ramase disponibile in cadrul contractului de finanțare, bugetul suplimentar va fi acoperit din cadrul bugetului de stat și ulterior decontat din fonduri externe nerambursabile (inclusiv REACT-EU), în limita fondurilor aprobate de către Comisia Europeană.  Oportunitatea realocării de fonduri către măsura 2, la momentul prezent, este fundamentată de două aspecte:  1. *Interesul crescut al beneficiarilor eligibili pentru acest tip de ajutor*.  Încă de la proiectarea tipurilor de intervenții prevăzute în OUG 130/2020, *Grant-urile pentru capital de lucru* au fost considerate de către autoritățile finanțatoare măsura cu cel mai crescut potențial de adresabilitate pentru piață, beneficiind de cea mai mare alocare financiară (peste 907 milioane euro). Experiența înregistrată în implementarea apelului a confirmat și chiar a depășit așteptările inițiale. În cadrul apelului aferent Măsurii 2, au fost depuse 22.226 cereri de finanțare cu o valoare estimată de 937,5 milioane euro FEDR+BS. Dintre acestea, aproximativ 20.000 au fost evaluate, dar au putut fi încheiate numai 3.171 contracte, în valoare totală de 1.098.745.204 lei (deja cu peste 100.000.000 euro peste alocarea prevăzută inițial). În același timp, *Microgrant*-urile au suscitat un interes mai scăzut, în cadrul apelului aferent măsurii 1 fiind depuse cereri de finanțare în valoare totală de 58,5 milioane euro FEDR+BS, sumă mai mică decât alocarea inițială cu peste 40 milioane euro.  În acest context, o realocare de fonduri de la măsura 1 la măsura 2 ar reprezenta o adaptare a tipului de sprijin financiar acordat de statul român la nevoile pieței, rapid.  2. *Potențialul de contractare rapidă*.  Apelul dedicat Măsurii 2 numără peste 20.000 de cereri de finanțare deja evaluate și gata de a fi contractate.  În data de 01.02.2021 a fost publicat în Jurnal Oficial al Uniunii Europene, Comunicarea Comisiei *A cincea modificare a Cadrului temporar pentru măsuri de ajutor de stat de sprijinire a economiei în contextul actualei epidemii de COVID-19 și modificarea anexei la Comunicarea Comisiei către statele membre privind aplicarea articolelor 107 și 108 din Tratatul privind funcționarea Uniunii Europene în cazul asigurării creditelor la export pe termen scurt(2021/C 34/06)* prin care au fost prelungite măsurile cu privire la acordarea de granturi, prevăzute în cadrul temporar, până la 31decembrie 2021.  Având în vedere prevederile Cadrului temporar, precum si stadiul implementării schemei de ajutor de stat este necesara prelungirea aplicării masurilor de sprijin pana la 31 decembrie 2021. | | | | | |
| 11 În cazul actelor normative care transpun legislaţie comunitară sau creează cadrul pentru aplicarea directă a acesteia. | Prezentul act normativ nu se referă la acest subiect. | | | | | |
| 2. Schimbări preconizate | Având în vedere că, prin Legea nr. 220/2020 pentru aprobarea Ordonanţei de urgenţă a Guvernului nr. 130/2020 privind unele măsuri pentru acordarea de sprijin financiar din fonduri externe nerambursabile, aferente Programului operaţional Competitivitate 2014-2020, în contextul crizei provocate de COVID-19, precum şi alte măsuri în domeniul fondurilor europene, au fost introduse o serie de modificări ale categoriilor de beneficiari eligibili precum și ale criteriilor de eligibilitate, ce pot fi puse în aplicare numai după notificarea acestora la Comisia Europeană și obținerea unei noi decizii de autorizare,  Luând în considerare faptul că, în data de 01.02.2021 a fost publicată în Jurnalul Oficial al Uniunii Europene, Comunicarea Comisiei *A cincea modificare a Cadrului temporar pentru măsuri de ajutor de stat de sprijinire a economiei în contextul actualei epidemii de COVID-19 și modificarea anexei la Comunicarea Comisiei către statele membre privind aplicarea articolelor 107 și 108 din Tratatul privind funcționarea Uniunii Europene în cazul asigurării creditelor la export pe termen scurt(2021/C 34/06)* prin care au fost prelungite măsurile cu privire la acordarea de granturi, prevăzute în cadrul temporar, până la 31decembrie 2021,    Întrucât neadoptarea prezentelor modificări determină imposibilitatea acordării unui sprijin financiar în cuantum de 1,4 miliarde de euro pentru IMM-urile afectate în contextul pandemiei de COVID-19,    Ţinând cont de faptul că, neadoptarea unor măsuri în regim de urgenţă pentru IMM-uri ar conduce la blocarea/întârzierea relansării economice şi, implicit, la pierderea unor sume considerabile din fondurile europene alocate României,  Având în vedere că elementele mai sus menționate vizează interesul public şi strategic, sunt o prioritate a Programului de guvernare şi constituie o situație extraordinară, a cărei reglementare nu poate fi amânată, se impune adoptarea de măsuri imediate pe calea ordonanței de urgență.  Prezentul act normativ are în vedere introducerea a 2 noi alineate în cadrul art. 11 pentru a se asigura finanțarea din bugetul de stat prin bugetul MEAT a tuturor aplicațiilor de finanțare aprobate.  De asemenea, se reglementează posibilitatea ca MEAT poate aduce la rambursare cheltuielile prevăzute la alin.(4¹) din facilitatea de finanțare REACT-EU, in limita alocării si conform regulilor de eligibilitate ale acesteia.  De asemenea se propune modificarea alin. (3) al art. 27 , în sensul creării premiselor extinderii aplicabilității mecanismului deja existent pentru Măsurile 2 și 3, respectiv realocarea sumelor între cele 3 măsuri în vederea utilizării eficiente a fondurilor publice. | | | | | |
| 3. Alte informaţii | Nu au fost identificate | | | | | |
| ***Secțiunea 3***  ***Impactul socioeconomic al actului normativ*** | | | | | | |
| 1. Impactul macroeconomic | Rezultatele acestor măsuri vor avea ca efect menținerea în activitate a PFA sprijinite, microîntreprinderilor şi IMM-urilor, implicit a locurilor de muncă furnizate de acestea pe perioada în care se manifestă efectele răspândirii COVID – 19.  Prin numărul mare de persoane angajate în sectorul microîntreprinderilor şi IMM-urilor corelat cu diversitatea de produse/servicii oferite, menținerea funcțională a segmentului IMM-urilor reprezintă o cerință fundamentală pentru traversarea perioadei de influență a virusului SARS-CoV-2 precum și revenirea economică rapidă. | | | | | |
| 11. Impactul asupra mediului concurenţial şi domeniului ajutoarelor de stat | Prin corelarea măsurilor adoptate cu cele prevăzute în Comunicarea Comisiei privind Cadrul temporar în materie de ajutor de stat în contextul pandemiei COVID 19 se asigură compatibilitatea măsurilor de ajutor de stat avute în vedere cu legislația europeană în domeniu.  Schema de ajutor de stat - Sprijin pentru IMM-uri și a unor întreprinderi mari în vederea depășirii crizei economice generate de pandemia de COVID-19 asociata OUG nr. 130 cu modificările si completările ulterioare a fost notificată. In baza notificării Comisia Europeană a emis Decizia C(2020)9494 din data de 27.08.2020 completată prin Decizia C(2020)9494 din data de 18.12.2020 și Decizia C(2021)479 din data de 22.01.2021, asigurându-se compatibilitatea masurilor notificate cu mediul concurențial.  De asemenea larga aplicabilitate a măsurilor oferă posibilitatea tuturor microîntreprinderilor, întreprinderilor mici și mijlocii care au fost afectate în actualul context să beneficieze de facilitățile oferite. | | | | | |
| 2. Impactul asupra mediului de afaceri | Prezentul act normativ va avea impact pozitiv asupra mediului de afaceri prin facilitarea accesului la finanțare al microîntreprinderilor, întreprinderilor mici și mijlocii în scopul susținerii activității curente dar și a proiectelor de investiții pe perioada de influență a COVID - 19. | | | | | |
| 21. Impactul asupra sarcinilor administrative | Actul normativ nu se referă la acest subiect | | | | | |
| 22. Impactul asupra întreprinderilor mici și mijlocii | Prezentul act normativ va avea impact pozitiv asupra IMM-urilor prin facilitarea accesului la finanțare al microîntreprinderilor, întreprinderilor mici și mijlocii în scopul susținerii activității curente dar și a proiectelor de investiții pe perioada de influență a COVID - 19. | | | | | |
| 3. Impactul social | Actul normativ nu se referă la acest subiect | | | | | |
| 4. Impactul asupra mediului | Actul normativ nu se referă la acest subiect | | | | | |
| 5. Alte informaţii | Nu au fost identificate | | | | | |
| ***Secţiunea 4***  ***Impactul financiar asupra bugetului general consolidat, atât pe termen scurt, pentru anul curent, cât şi pe termen lung (5 ani)*** | | | | | | |
| - mii lei - | | | | | | |
| **Indicatori** | **Anul curent** | **Următorii ani** | | | | **Media pe 5 ani** |
| 1 | 2 | 3 | 4 | 5 | 6 | 7 |
|  | **2020** | **2021** | **2022** | **2023** | **2024** |  |
| **1. Modificări ale veniturilor bugetare, plus/minus, din care:** | - | - | - | - | - | - |
| *a) buget de stat, din acesta:* | - | - | - | - | - | - |
| (i) impozit pe profit | - | - | - | - | - | - |
| (ii) impozit pe venit | - | - | - | - | - | - |
| *b) bugete locale:* | - | - | - | - | - | - |
| (i) impozit pe profit | - | - | - | - | - | - |
| *c) bugetul asigurărilor sociale de stat:* | - | - | - | - | - | - |
| (i) contribuţii de asigurări | - | - | - | - | - | - |
| **2. Modificări ale cheltuielilor bugetare plus/minus, din care:** |  |  |  |  |  |  |
| *a) buget de stat, din acesta:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| *b) bugete locale:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| *c) bugetul asigurărilor sociale de stat:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| **3. Impact financiar, plus/minus, din care:** |  |  |  |  |  |  |
| *a) bugetul de stat* | - | - | - | - | - | - |
| *b) bugete locale* | - | - | - | - | - | - |
| **4. Propuneri pentru acoperirea creşterii cheltuielilor bugetare** | - | - | - | - | - | - |
| **5. Propuneri pentru a compensa reducerea veniturilor bugetare** | - | - | - | - | - | - |
| **6. Calcule detaliate privind fundamentarea modificărilor veniturilor şi/sau cheltuielilor bugetare** | - | - | - | - | - | - |
| **7. Alte informaţii** | Impactul financiar va fi pozitiv prin menținerea în funcțiune a microîntreprinderilor şi IMM-urilor existente implicit a numărului de angajați, situația actuală ducând spre o închidere masivă a IMM-urilor fără intervenția statului printr-un ajutor consistent. | | | | | |
| ***Secțiunea 5***  ***Efectele actului normativ asupra legislației în vigoare*** | | | | | | |
| 1. Măsuri normative necesare pentru aplicarea prevederilor actului normativ:  a) acte normative în vigoare ce vor fi modificate sau abrogate, ca urmare a intrării în vigoare a actului normativ;  b) acte normative ce urmează a fi elaborate în vederea implementării noilor dispoziţii. |  | | | | | |
| 11. Compatibilitatea actului normativ cu legislaţia în domeniul achiziţiilor publice. | Actul normativ nu se referă la acest subiect. | | | | | |
| 2. Conformitatea actului normativ cu legislaţia comunitară în cazul proiectelor care transpun prevederi comunitare | Actul normativ nu se referă la acest subiect. | | | | | |
| 3. Măsuri normative necesare aplicării directe a actelor normative comunitare | Actul normativ nu se referă la acest subiect. | | | | | |
| 4. Hotărâri ale Curţii de Justiţie a Uniunii Europene | Actul normativ nu se referă la acest subiect. | | | | | |
| 5. Alte acte normative şi/sau documente internaţionale din care decurg angajamente | Actul normativ nu se referă la acest subiect. | | | | | |
| 6. Alte informaţii | Nu au fost identificate | | | | | |
| ***Secţiunea 6***  ***Consultările efectuate în vederea elaborării actului normativ*** | | | | | | |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Actul normativ nu se referă la acest subiect. | | | | | |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul actului normativ | Actul normativ nu se referă la acest subiect. | | | | | |
| 3. Consultările organizate cu autorităţileadministraţiei publice locale, în situaţia în care actul normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţiloradministraţiei publice locale la elaborarea proiectelor de acte normative | A fost realizată procedura de consultare în conformitate cu prevederile Ordonanței de urgență a Guvernului nr. 57/2019 privind Codul administrativ, cu completările ulterioare, precum și ale Hotărârii Guvernului nr. 521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative. | | | | | |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750 / 2005 privind constituirea consiliilor interministeriale permanente | Actul normativ nu se referă la acest subiect. | | | | | |
| 5. Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | Pentru proiectul de act normativ se solicită avizul la Consiliul Legislativ  S-a solicitat punctul de vedere al Curții de Conturi și Autoritatea de Audit din cadrul Curții de Conturi a României, Consiliul Concurenței | | | | | |
| 6. Alte informaţii | Nu au fost identificate | | | | | |
| ***Secţiunea 7***  ***Activităţi de informare publică privind elaborarea şi implementarea actului normativ*** | | | | | | |
| 1. Informarea societăţii civile cu privire la necesitatea elaborării actului normativ | Prezentul proiect de act normativ respecta prevederile art.7 alin.(13) din Legea nr. 52/2003 privind transparența decizională în administrația publică, republicată, și a fost publicat în dezbatere publică pe pagina de internet al Ministerului Investițiilor si Proiectelor Europene la data de 18.03.2021. | | | | | |
| 2. Informarea societăţii civile cu privire la eventualul impact asupra mediului în urma implementării actului normativ, precum şi efectele asupra sănătăţiişisecurităţiicetăţenilor sau diversităţii biologice | Actul normativ nu se referă la acest subiect. | | | | | |
| 3. Alte informaţii | Nu au fost identificate | | | | | |
| ***Secţiunea 8***  ***Măsuri de implementare*** | | | | | | |
| 1. Măsurile de punere în aplicare a actului normativ de către autorităţileadministraţiei publice centrale şi /sau locale – înfiinţarea unor noi organisme sau extinderea competenţelorinstituţiilor existente | Actul normativ nu se referă la acest subiect. | | | | | |
| 2. Alte informaţii |  | | | | | |

Față de cele prezentate, a fost promovat prezentul proiect de ***Ordonanță de urgență a Guvernului pentru modificarea și completarea Ordonanței de urgență a Guvernului nr. 130/2020 privind unele măsuri pentru acordarea de sprijin financiar din fonduri externe nerambursabile, aferente Programului operaţional Competitivitate 2014-2020, în contextul crizei provocate de COVID-19, precum şi alte măsuri în domeniul fondurilor europene,*** care în forma prezentată a fost avizat de către instituțiile interesate și de către Consiliul Legislativ și pe care îl supunem spre adoptare.

|  |  |
| --- | --- |
| **MINISTRUL INVESTIȚIILOR ȘI PROIECTELOR EUROPENE** | **MINISTRUL ECONOMIEI, ANTREPRENORIATULUI ȘI TURISMULUI** |
| **Cristian GHINEA** | **Claudiu-Iulius-Gavril NĂSUI** |

**AVIZĂM FAVORABIL:**

|  |  |  |
| --- | --- | --- |
| **VICEPRIM - MINISTRU**  **Ilie-Dan BARNA** | |  |
|  | |  |
| **MINISTRUL FINANŢELOR** | **MINISTRUL JUSTIŢIEI** | |

**Alexandru NAZARE Stelian-Cristian ION**

**Directorul**

**SERVICIULUI DE TELECOMUNICAŢII SPECIALE**

**Ionel-Sorin BĂLAN**